নিউজিল্যান্ডকে হারিয়ে টি-টোয়েন্টি সিরিজ জিতল ভারত

ওয়েব ডেস্ক : গুয়াহাটি স্টেডিয়ামে রবিবার তৃতীয় টি-টোয়েন্টি ম্যাচে নিউজিল্যান্ডকে (Newzeland) ৮ উইকেটে হারিয়ে সিরিজ জিতল ভারত (India)। ১৫৪ রানের লক্ষ্যে নেমে মাত্র ১০ ওভারেই ম্যাচ শেষ করে দিল টিম ইন্ডিয়া (Team India)। এদিন প্রথমে ইশান কিষাণ, তার পর অভিষেক শর্মা ও অধিনায়ক সূর্যকুমার যাদব ব্যাটিংয়ের দাপট দেখালেন।

এদিন টস হেরে ব্যাট করতে নেমে শুরুতেই ধাক্কা খায় নিউজিল্যান্ড (Newzeland)। ডেভন কনওয়ে ও রচিন রবীন্দ্র দ্রুত ফিরে যান। গ্লেন ফিলিপস ও মার্ক চাপম্যান চতুর্থ উইকেটে ৫২ রানের জুটি গড়ে ইনিংস সামাল দিলেও, শেষ পর্যন্ত ১৫৩ রান তুলতে পারে নিউজিল্যান্ড।

আরও খবর : গুয়াহাটিতে বুমরাহদের দাপট! ১৫৩-তে থামল কিউয়িদের ইনিংস

এর পরেই রান তাড়া করতে নামে ভারত। ব্যাট হাতে দুরন্ত ফর্মে রয়েছেন অভিষেক শর্মা (Abhishek Sharma)। এদিন ২০ বলে অপরাজিত ৬৮ রানের ঝোড়ো ইনিংস খেলেন তিনি। অধিনায়ক সূর্যকুমার যাদবও (Suryakumar Yadav) সমান তালে ২৬ বলে অপরাজিত ৫৭ রান করেন। অবশ্য তার আগে ১৩ বলে ২৮ রান করেন ইশান কিষানও (Ishan Kishan)। তবে এদিন ফের একবার ফ্লপ হলেন সঞ্জু স্যামসন।

এদিন ইনিংসের প্রথম বলেই সঞ্জু স্যামসন শূন্য রানে আউট হন। তবে ইশান কিষানের ১৩ বলে দ্রুত ২৮ রানের ইনিংস ভারতকে চাপে পড়তে দেয়নি। এরপর অভিষেক শর্মার বিধ্বংসী ব্যাটিংয়ে পাওয়ারপ্লেতেই ২ উইকেট হারিয়ে ৯ রান তোলে ভারত। যা টি-টোয়েন্টি ক্রিকেটে তাদের দ্বিতীয় সর্বোচ্চ পাওয়ারপ্লে স্কোর। তার পরেই মাত্র ১০ ওভারেই এই ম্যাচ জিতে নেয় টিম ইন্ডিয়া। সঙ্গে সিরিজও জেতেল সূর্যকুমাররা। এদিন বোলিং ও ব্যাটিং দু’দিক দিয়েই বালো পারফরম্যান্স করেছে ভারত (India)। যা বিশ্বকাপের আগে দলে আত্মবিশ্বাস বাড়াবেই বলে মনে করা হচ্ছে।